open-index/open-wikipedia-markdown huggingface dataset:
Bad Meets Evil

**Bad Meets Evil** on yhdysvaltalainen rapduo johon kuuluvat Royce da 5'9" (oik. Ryan Montgomery) sekä Eminem (oik. Marshall Bruce Mathers III). Duo tunnetaan muun muassa Eminemin ensimmäiseltä menestyslevyltä The Slim Shady LP,  jolla on heidän kappaleensa " Bad Meets Evil" sekä EP:ltä .

Ennen hajoamistaan duo äänitti monia underground kappaleita, joista esimerkiksi yksi on kappale "Renegade", joka lopulta päätyi Jay-Z:n The Blueprint levylle. Kappaleessa Royce da 5'9" korvattiin Jay-Z:llä.
Heidän kappaleensa on muun muassa Scary Movie elokuvassa. 
Bad Meets Evil hajosi 2000-luvun alussa.

Vuonna 2010 he sopivat riitansa ja levyttivät EP:n , joka nousi julkaisupäivänään Yhdysvaltojen listaykköseksi. Uudelta levyltä on julkaistu tähän mennessä kaksi musiikkivideota Lighters ja Fast Lane.

## Diskografia
### EP:t
*** (2011)

### Singlet
**Nuttin' to Do* (1999)
**Scary Movies* (1999)
**Fast Lane* (2011)
**Lighters* (''Bruno Marsin'' kanssa) (2011)
Pyöräily kesäolympialaisissa 2012

**[[Pyöräily]]ssä** kilpailtiin **[[Kesäolympialaiset 2012|Lontoon 2012 kesäolympialaisissa]]** 28. heinäkuuta – 12. elokuuta. Tapahtumia oli yhteensä 18. Kilpailijoita oli 528. Tapahtumien osalta ratapyöräilyyn tuli useita muutoksia edellisiin kesäolympialaisiin verrattuna. Miehiltä poistuivat pisteajo, henkilökohtainen takaa-ajo ja madison. Tilalle tuli omnium. Naisilta puolestaan poistuivat pisteajo ja henkilökohtainen takaa-ajo, joiden tilalle tulivat keirin, omnium, joukkuetakaa-ajo ja joukkuesprintti.

## Tapahtumat
### Maantiepyöräily

Maantiepyöräily järjestettiin 28. heinäkuuta – 1. elokuuta. Maantieajot järjestettiin The Mallilla ja aika-ajot Hampton Courtissa.

Miehet:
*Maantieajo
*Aika-ajo

Naiset:
*Maantieajo
*Aika-ajo

### Ratapyöräily
Ratapyöräily järjestettiin 2. – 7. elokuuta London Velodromessa.

Miehet:
*Eräajo
*Joukkuesprintti
*Keirin
*Omnium
*Joukkuetakaa-ajo

Naiset:
*Eräajo
*Joukkuesprintti
*Keirin
*Omnium
*Joukkuetakaa-ajo

### BMX-pyöräily
BMX-pyöräily järjestettiin 8. – 10. elokuuta London Veloparkissa.

Miehet:
*BMX-pyöräily

Naiset:
*BMX-pyöräily

### Maastopyöräily
Maastopyöräily järjestettiin 11. – 12. elokuuta Hadleighissa, Essexissä.

Miehet:
*Maastopyöräily

Naiset:
*Maastopyöräily

## Mitalistit

### Mitalitaulukko

### Maantiepyöräily

### Ratapyöräily

### Maastopyöräily

### BMX

## Lähteet

## Aiheesta muualla

*BMX-pyöräily Lontoon 2012 olympialaisten sivuilla 
*Maantiepyöräily Lontoon 2012 olympialaisten sivuilla 
*Maastopyöräily Lontoon 2012 olympialaisten sivuilla 
*Ratapyöräily Lontoon 2012 olympialaisten sivuilla
Lassi Utsjoki

**Lassi Bernhard Konstantin Utsjoki** (vuoteen 1935 **Schlüter**, 10. lokakuuta 1893 Utsjoki – 1. syyskuuta 1957 Jyväskylä) oli Keskisuomalaisen toimittaja, merkittävä jyväskyläläinen musiikkimies ja kulttuuripersoona sekä lauluntekijä.

## Perhetausta ja opinnot
Utsjoen vanhemmat olivat nimismies Lauri Schluter ja Elin Sarlin. Hänen vaimonsa oli Aino o.s. Kauppinen. Utsjoki opiskeli neljä vuotta Helsingin musiikkiopistossa ennen toimittajaksi ryhtymistään.

## Työelämä
Utsjoki toimi toimittajana sanomalehti Keskisuomalaisessa vuosina 1922–1957. Hän oli myös Viitasaaren Seutu -lehden päätoimittajana vuosina 1944–1956. Nuori Utsjoki aloitti Keskisuomalaisen toimittajana kirjoittaen ensin pikkuartikkeleita lähinnä musiikista ja urheilusta. Varsinaisen toimittajan viran hän sai lehdestä vuonna 1925. Vuodesta 1932 lähtien hän toimi lehden toimitussihteerinä. Puuma‑nimimerkillä kirjoittanut Utsjoki tunnettiin etenkin pakinoistaan. Yleisestä käytännöstä poiketen hän käytti nimimerkkiään toisinaan myös uutisjutuissa.

## Harrastukset
Toimittajan työn lisäksi Utsjoki oli taiteilija, viuluniekka, yleisöjuhlien esiintyjä, säveltäjä ja sanoittaja sekä musiikkipedagogi. Hän opetti viulunsoittoa muun muassa Jyväskylän seminaarissa vuosina 1927–1936. Kuorolaulu oli niin ikään hänelle läheinen. Hän oli mieskuoro Sirkkojen, naiskuoro Vappujen ja Vaajan Laulun kuoronjohtaja. Hän sävelsi useita kuorolauluja.  Utsjoen sävellyksiä ovat muun muassa Elli Tuomiston tekstiin tehty sotavuosien suosikki *Vartiossa* eli ”Mä vartiossa seison ...” ja ”Tuulia”, jonka sanat ja sävel ovat Utsjoen käsialaa. Utsjoki oli Keljon lentokerhon perustajajäsen. Mieskuoro Sirkkojen johtajana vuosina 1922–1932. Hän toimi Keski-Suomen riistapäällikkönä useita vuosia. 

## Lähteet
* 
* 
### Viitteet
Lívia Rév

**Lívia Rév** (5. heinäkuuta 1916 Budapest – 28. maaliskuuta 2018) oli unkarilaissyntyinen pianisti. Hän aloitti musiikinopintonsa vuonna 1923 ja voitti yhdeksänvuotiaana *Grand Prix des Enfants Prodiges'n*. Hän valmistui vuonna 1938 Budapestin Franz Liszt -akatemiasta, jossa oli opiskellut Leo Weinerin ja Arnold Székelyn johdolla. Häntä opetti lisäksi Robert Teichmüller Leipzigin ja Paul Weingarten Wienin konservatoriossa. Hän voitti myös *Grand Prix de l’Académie Franz Liszt'n*.

Rév kutsuttiin vuonna 1946 osallistumaan Marguerite Long - / Jacques Thibaud -kilpailuun Pariisissa. Malcolm Sargent toi hänet brittiläisen yleisön tietoisuuteen, ja hän saavutti 1950-luvulla laajaa suosiota esiintymisillään Lontoossa. Kapellimestareita, joiden kanssa hän työskenteli, olivat muiden muassa Adrian Boult, André Cluytens, Eugen Jochum, Josef Krips, Rafael Kubelík, Hans Schmidt-Isserstedt, Konstantin Silvestri ja Walter Susskind. Vuonna 1963 Rév teki Rockefeller Instituten kutsumana ensiesiintymisensä Yhdysvalloissa. New Yorkin -debyytti toteutui myöhemmin menestyksellisenä resitaalina The Town Hallissa.

Sen lisäksi, että on esiintynyt laajalti eri maanosissa, Rév on opettanut Université Musicale Internationale de Parisissa ja pitänyt mestarikursseja lisäksi Pariisin Institut Hongrois'ssa. Hänen levytystensä joukkoon kuuluvat kokonaislevytykset Debussyn preludeista, Chopinin nocturneista ja Mendelssohnin *Lauluista ilman sanoja*. Ranskassa asunut Rév jatkoi uraansa yli 90-vuotiaaksi. 

## Lähteet
Imran Khan (näyttelijä)

**Imran Khan** (syntymänimeltään **Imran Pal**; s. 13. tammikuuta 1983 Madison, Wisconsin) on yhdysvaltalaissyntyinen intialainen näyttelijä, joka työskenteli hindinkielisissä elokuvissa. 

Khan esiintyi lapsinäyttelijänä elokuvissa *[[Qayamat Se Qayamat Tak]]* (1988) ja *[[Jo Jeeta Wohi Sikandar]]* (1992). Hän teki ensiesiintymisensä aikuisena romanttisessa komediassa *[[Jaane Tu… Ya Jaane Na]]* (2008), joka oli sekä yleisö- että arvostelumenestys. Khan voitti roolistaan parhaan miestulokkaan Filmfare Awards -palkinnon. Hänen kaksi seuraavaa elokuvaansa eivät menestyneet, mutta hän näytteli myöhemmin useassa menestyselokuvassa kuten *[[I Hate Luv Storys]]* (2010), *[[Delhi Belly]]* (2011), *[[Mere Brother Ki Dulhan]]* (2011) ja *[[Ek Main Aur Ekk Tu]]* (2012).

Khania pidettiin yhtenä suosituimmista, tyylikkäimmistä ja komeimmista julkisuuden henkilöistä Intiassa. Khan on myös aktivisti, ja hän on kirjoittanut artikkeleita *[[Hindustan Times]]* -sanomalehteen.

## Yksityiselämä

Imran Khan syntyi Imran Palina Madisonissa, Wisconsinin osavaltiossa Yhdysvalloissa. Hänen vanhempansa ovat hinduisä Anil Pal ja muslimiäiti Nuzhat Khan, jotka erosivat hänen ollessaan puolitoistavuotias, minkä vuoksi hän käyttää sukunimenään Khania Palin sijasta. Elokuvantekijä Nasir Hussain on hänen isoisänsä ja näyttelijä Aamir Khan on hänen äitinsä serkku. Khan on isänsä puolelta bengali.

Khan meni naimisiin pitkäaikaisen tyttöystävänsä Avantika Malikin kanssa 10. tammikuuta 2011. Heidän tyttärensä syntyi kesäkuussa 2014.

## Filmografia

## Lähteet

## Aiheesta muualla

* 
*
Uimahypyt kesäolympialaisissa 2012

**[[Uimahypyt|Uimahypyissä]]** kilpailtiin **[[kesäolympialaiset 2012|Lontoon 2012 kesäolympialaisissa]]**  29. heinäkuuta – 11. elokuuta London Aquatics Centressä. Tapahtumia oli kahdeksan, joista neljä miehille ja neljä naisille. Kilpailijoita oli yhteensä 136. Kilpailijoiden piti olla täyttänyt 14 vuotta 31. joulukuuta 2012 mennessä, jotta he saivat osallistua kilpailuun.

## Karsinnat
Jokainen kansallinen olympiakomitea voi saada parikilpailuihin vain yhden joukkueen ja yksilökilpailuihin kaksi kilpailijaa.

### Karsintojen aikataulu

### Lunastetut kilpailupaikat
Tilanne uinnin maailmanmestaruuskilpailuiden 2011 jälkeen.

## Mitalistit
### Miehet

### Naiset

## Lähteet
*Qualification System – Games of the XXX Olympiad – Fédération Internationale de Natation – Diving  
*Search events – Diving 

## Aiheesta muualla
*Uimahypyt Lontoon 2012 olympialaisten sivuilla
Naujoji Vilnian rautatieasema

**Naujoji Vilnian rautatieasema** () on Liettuan pääkaupunki Vilnan itäosissa, Naujoji Vilnian kunta-alueella sijaitseva, Liettuan rautateille kuuluva rautatieasema. Sinne on rautateitse 9 kilometriä Vilnan keskusrautatieasemalta ja asemalle liikennöi paikallisjunia tyypillisesti kerran tai kaksi tunnissa. 

Naujoji Vilniasta pääsee Liettuan rautateiden junilla länteen Vilnaan, Trakaihin ja Kaunasiin sekä Vilnasta koilliseen Turmantasiin meneviin juniin. Asemapihan kautta ulkomaille, esimerkiksi Latvian Daugavpilsin ja Venäjän Pietarin suuntaan, samoin kuin kaakkoon kohti Valko-Venäjän Minskiä tai kauemmaksi menevät pikajunat eivät sen sijaan pysähdy tällä asemalla. 

## Lähteet

## Aiheesta muualla
* Liettuan rautateiden reittihaku  (litrail.lt)
* Vilnan paikallisbussi reittikarttoineen ja aikatauluineen (linjat 4 ja 31 aseman lähistöltä) 
* Liettuan rataverkon interaktiivinen kartta  (railwayz.info) 
* Valokuvia Vilnan asemalta ja itään johtavalta radalta, myös Naujoji Vilnian asemalta  (railwayz.info)
Formula Renault 3.5 -kausi 2006

**Formula Renault 3.5 -kausi 2006**, oli sarjan toinen kausi. Kausi alkoi Belgian, Zolderin radalla  ja päättyi Espanjan, Barcelonan radalla. Sarjan mestaruuden vei ruotsalainen Alx Danielsson, toiseksi sijoittui espanjalainen Borja García ja kolmanneksi venezuelalainen Pastor Maldonado.

## Tallit ja kuljettajat

## Lähteet
Olavi Valavuori

**Veikko Kalervo Viljo Olavi Valavuori** (14. kesäkuuta 1921 Tampere – 31. elokuuta 1992) oli suomalainen taidemaalari ja keramiikkataiteilija. Hänen töitään oli ensimmäistä kertaa julkisesti näytteillä vuonna 1948.

Valavuori opiskeli Suomen Taideakatemian koulussa vuosina 1943–1949. Lisäopintoja hän hankki *Istituto degli Arti Ornamentali* -taidekoulussa Roomassa vuonna 1956 ja *Accademia di Belle Arti* -taidekoulussa Ravennassa vuonna 1957. Valavuori valittiin vuonna 1953 Imatran Taideyhdistyksen piirustuskoulun ensimmäiseksi opettajaksi, ja hän toimi samalla Imatran taidemuseon intendenttinä vuoteen 1955. Sen jälkeen Valavuori toimi opettajana Teknillisessä korkeakoulussa 1956, Suomen Taideakatemian koulussa 1957–1965 ja Taideteollisessa korkeakoulussa 1968–1987.

Vuonna 1956 Valavuori voitti kilpailun, joka oli järjestetty mosaiikkiteoksen hankkimiseksi Pyynikin uimahallin itäiselle päätyseinälle. Valavuoren toteuttama teos koostuu kolmesta noin neljän metrin korkuisesta naisfiguurista, joissa on vaikutteita antiikin ajan etruskien ja roomalaisten taiteesta. Keramiikkateoksen pinta-ala on noin 10 m2 ja sitä varten tarvittiin mosaiikkia noin 200 kg. Valavuoren muihin julkisiin töihin kuuluvat muun muassa Helsingin Myllykallion koulun freskomaalaus vuodelta 1957, Espoon Leppävaaran uimahallin konstruktivistinen, punahehkuinen mosaiikkiteos *Spektri* vuodelta 1972 ja Suomen Kaupunkiliiton Kaupunkien talon 16 m2:n mosaiikkiteos vuodelta 1983 Helsingin Kalliossa. Kaupunkien talon mosaiikkityössä on peräti 16 000 keramiikkapalaa ja 160 eri värisävyä.

Valavuori maalasi muun muassa paljon muotokuvia ja hän toimi myös muotokuvamaalauksen opettajana. Hän piti 1950-luvun lopulta lähtien Suomessa noussutta abstraktin informalismin suuntausta aluksi nihilistisenä äärimmäisyysilmiönä, mutta muutti sittemmin kantojaan nähtyään Ars 1961 näyttelyn, jossa hän näki modernismin kykenevän murtamaan aiemman välinpitämättömyyden muurin ja saamaan koskettavan yhteyden katsojaan.

## Lähteet
Kurt McKinney

**Kurt McKinney** (s. 15. helmikuuta 1962 Louisville, Kentucky, Yhdysvallat) on yhdysvaltalainen Soap Opera Digest -palkittu näyttelijä. Hänen ensimmäinen roolinsa oli vuonna 1986 elokuvassa *[[Haastaja (vuoden 1986 elokuva)|Haastaja]]*. Sittemmin McKinney esiintyi televisiosarjoissa, kuten *[[Alf]]*, *[[General Hospital]]* ja *[[As the World Turns]]*.

Ennen näyttelijäuraansa McKinney harrasti taekwondoa, josta hän saavutti mustan vyön, ja oli potkunyrkkeilyn amatöörimestari.

## Lähteet

## Aiheesta muualla
*
Anders Holmberg

**Anders Holmberg** (s. 4. syyskuuta 1984) on ruotsalainen suunnistuksen MM-mitalisti.

Nuorten MM-kilpailuissa 2002 Holmberg saavutti viestipronssia. Aikuisten MM-kilpailuissa hän saavutti Savoiessa 2011 sprintissä hopeaa ja suunnisti aloitusosuuden pronssia ottaneessa viestijoukkueessa. Lausannen MM-kilpailuissa 2012 hän saavutti viestissä toistamiseen pronssia ja Sotkamon MM-kilpailuissa 2013 hopeaa.

Seuratasolla hän edustaa Järla IF:ää.

## Lähteet
ORP Kaszub (1986)

**ORP Kaszub** () on Puolan merivoimien vuonna 1987 palvelukseenotettu korvetti. Se on ainoa valmistunut projektin 620 alus ja samalla ensimmäinen Puolassa valmistettu valtamerikelpoinen sotalaiva.

## Valmistus
Neuvostoliiton laivaston Grisha-luokan rungolle perustuneen aluksen suunnittelu aloitettiin 1971. Aluksen propulsiojärjestelmäksi oli määritetty dieselmoottorit korvaamaan Grisha-luokassa käytetyt turbiinimoottorit. Luokkaan suunniteltiin peräti seitsemää alusta, mutta työt keskeytettiin teknisten vaikeuksien ja rahoitusvaikeuksien vuoksi.

Tehtiin uusi suunnitelma, jonka perusteella alus valmistettaisiin. Suunnitelmassa esitettyä kaksiputkista 57 millimetrin ZIF-72 tykkitornia ei asennettu takakannelle vakausongelmien vuoksi. Lisäksi alukselle ei asennettu SA-N-4 järjestelmää ja sen tarvitsemaa Peel Group -järjestelmää, koska pienen aluksen epävakaus ei mahdollistanut asejärjestelmän tehokasta käyttöä suurilla nopeuksilla. Lopulta alukselle asennettiin 76 millimetrin AK-176-tykki ilman Bass Tilt -tulenjohtotutkaa (MR-123).

Alus tilattiin Gdanskista Polnocnan telakalta, missä köli laskettiin 9. kesäkuuta 1984. Alus laskettiin vesille 4. lokakuuta 1986 ja valmistui 15. maaliskuuta 1987.

## Palvelus
Alus oli laivaston koealuksena, kunnes se siirrettiin 1990 Puolan merivartiostolle. Tammikuussa 1991 se palautettiin laivaston hallintaan.

## Lähteet

*

### Viitteet
Ratapyöräilyn maailmanmestaruuskilpailut 2011

**Ratapyöräilyn maailmanmestaruuskilpailut 2011** järjestettiin Omnisport Apeldoorn -areenalla Apeldoornissa, Alankomaissa 23.–27. maaliskuuta 2011. Kilpailujen ohjelmassa oli kymmenen lajia miehille ja yhdeksän naisille.

Ranskan Grégory Baugé menetti kultamitalinsa miesten eräajossa ja Ranskan joukkue Baugé, Michaël D'Almeida ja Kévin Sireau joukkuesprintissä, kun Baugén tulokset joulukuusta 2010 joulukuuhun 2011 hylättiin hänen jäätyään pois dopingtestistä. 

## Mitalistit
Lähde: tissottiming
### Miehet

### Naiset

 

## Lähteet

## Aiheesta muualla

*Virallinen sivusto
Orkan-luokka

**Orkan-luokka** eli **projekti 660** () on Puolan merivoimien 1992 palvelukseen otettu kolmen ohjusveneen muodostama alusluokka.

## Taustaa
Alun perin Balcom 10 -suunnitelmiin pohjautunut projekti suunniteltiin Itä-Saksan laivastolle nimellä projekti 151 Nato nimellä Sassnitz-luokka, mutta Puolassa se tunnettiin nimellä projekti 660. Saksojen yhdistyttyä Puola osti keskeneräisten alusten rungot VEB Peenewerftin telakalta Wolgastista ja työ saatettiin loppuun Gdanskin pohjoisella telakalla. Luokkaan suunnitellulla kuudella aluksella piti korvata hylätyn projektin 665 alukset. Aluksia valmistui lopulta vain kolme.

Niiden pääaseistukseksi suunniteltuja kahta neljän ohjuksen SS-N-25 nerimaaliohjusjärjestelmää ei koskaan hankittu. Taloudellisten ongelmien vuoksi ohjuksia ei lopulta korvattu suunnitelluilla RBS-15 ohjuksilla. Alusten aseistuksen muodostivat SA-N-5 Strela ilmatorjuntaohjusjärjestelmä, 76 millimetrin AK-176 ja 30 millimetrin AK-630.
 
## Alukset

## Lähteet
*

### Viitteet
Kunnossapitotarveselvitys

**Kunnossapitotarveselvitys** tarkoittaa kirjallista selontekoa, jossa asunto-osakeyhtiön hallitus selvittää yhtiön rakennusten ja kiinteistöjen kunnossapitotarpeen. Hallitus esittelee selvityksen yhtiökokoukselle. Asunto-osakeyhtiölaki sisältää säännöksen kunnossapitotarveselvityksestä.
 
Kunnossapitotarveselvitykseen on kirjattava ainakin ne korjaustarpeet, jotka vaikuttavat olennaisesti asunto-osakeyhtiön asuntojen käyttämiseen, yhtiövastikkeeseen tai muihin osakkaan kustannuksiin. Tällaisia toimenpiteitä ovat esimerkiksi ikkuna-, julkisivu- ja putkiremontti.

Selvitys kattaa seuraavat viisi vuotta yhtiökokouksesta lukien. Jos viiden vuoden aikana ei ole tarvetta edellä mainitun kaltaisille korjaustoimenpiteille, riittää, että tilanne todetaan selvityksessä. Korjaustarpeita ei siis tarvitse keksiä väkisin. 

Taloyhtiön hallituksen voi olla tarpeen hankkia selvityksen tueksi asiantuntijalausunto, kuten kuntoarvio, kuntotutkimus tai pitkän tähtäimen suunnitelma.   

Kunnossapitotarveselvityksen tarkoituksena on kiinnittää taloyhtiön hallinnossa toimivien henkilöiden (hallituksen jäsenet, isännöinti, tilin- tai toiminnantarkastaja sekä osakkeenomistajat) huomio pitkäjänteiseen kiinteistönpitoon ja tulevien toimenpiteiden rahoituksen järjestämiseen. Kunnossapitotarveselvityksen ansiosta kiinteistön kunnon seuranta ja hoito on järjestäytyneempää ja määrätietoisempaa. Samalla myös osakas saa ajankohtaista tietoa omaisuutensa kunnosta.

## Lähteet
* *Asunto-osakeyhtiölaki*. Valtion säädöstietopankki Finlex, 01.07.2010. Verkkoversio
Projekti 206FM

**Projekti 206FM** () on Puolan merivoimien kotimaassa valmistettu alusluokka, johon piti kuulua 15 miinantorjunta-alusta. Ainoastaan kaksitoista niistä valmistui 1962-1967 moottoreiden heikon saatavuuden, taloudellisten ja teknisten ongelmien vuoksi. Vuoden 1980 jälkeen osa aluksista varustettiin kahdella kaksiputkisella 23 millimetrin ZU-23-2 ilmatorjuntatykillä sekä kahdella neliohjuksisella SA-N-5 ilmatorjuntaohjustenlaukaisujärjestelmällä.

## Alukset

## Lähteet
*

### Viitteet
Kenan rautatieasema

**Kenan rautatieasema** () on Liettuan pääkaupunki Vilnan itäpuolella Vilnan kunnallispiirissä sijaitseva, Liettuan rautateille kuuluva, samalla Liettuan raja-asemana toimiva rautatieasema Valko-Venäjän rajan läheisyydessä. Sinne on rautateitse 29 kilometriä Vilnan keskusrautatieasemalta.

Lähin rautateiden asema Valko-Venäjän puolella on raja-asema Hudahai (eli Gudogai) Astravetsin hallintopiirissä. Sieltä pikajunat jatkavat tyypillisesti Maladzetšnan risteysaseman kautta Minskiin ja mahdollisesti eteenpäin Valko-Venäjällä, Venäjälle tai Ukrainaan. 

## Lähteet

## Aiheesta muualla
* Liettuan rautateiden reittihaku  (litrail.lt)
* Liettuan rataverkon interaktiivinen kartta  (railwayz.info) 
* Valokuvia Vilnan asemalta ja itään johtavalta radalta, myös Naujoji Vilnian ja Kenan asemilta  (railwayz.info)
Sheena Easton

**Sheena Easton** (oik. **Sheena Shirley Orr**, s. 27. huhtikuuta 1959 Bellshill, Skotlanti) on skotlantilaissyntyinen yhdysvaltalainen laulaja. Easton tuli ensin tunnetuksi brittiläisestä TV-ohjelmasta *The Big Time* ja sai sen jälkeen levytyssopimuksen EMI Recordsille.

Hänen hittejään ovat muun muassa 1980-luvun alun ”Morning Train (9 to 5)”, joka nousi USA:n Hot 100 -listan ykköseksi, sekä Bond-sävelmä ”For Your Eyes Only”. Britanniassa hänellä oli kolme Top 10 -hittiä. Easton sai vuonna 1982 Grammy-palkinnon parhaana uutena artistina.

2000-luvulla Easton on keskittynyt pääasiassa näyttelemiseen.

## Yksityiselämä
Sheena Easton syntyi skottilaiseen työläisperheeseen ja opiskeli näyttelijäntyötä Royal Scottish Academy of Music and Drama -oppilaitoksessa. Hänen ensimmäinen aviomiehensä (1978–1979) oli laulaja-näyttelijä Sandi Easton, toinen musiikkimanageri Robert Light (1984–1985), kolmas tuottaja-ohjaaja Tim Delarm (1997–1998) ja neljäs plastiikkakirurgi John Minoli (2002–2004). Hänellä on kaksi lasta. Easton sai Yhdysvaltojen kansalaisuuden 1992.

## Diskografia

**Take My Time* (1980)
**You Could Have Been with Me* (1981)
**Madness, Money & Music* (1982)
**Best Kept Secret* (1983)
**A Private Heaven* (1984)
**Todo Me Recuerda a Ti* (1984) - espanjankielinen
**Do You* (1985)
**No Sound But a Heart* (1987)
**The Lover in Me* (1988)
**What Comes Naturally* (1991)
**No Strings* (1993)
**My Cherie* (1995)
**Freedom* (1997)
**Home* (1999)
**Fabulous* (2000)
**Can’t Take My Eyes Off You* (2002)
**Greatest Hits* (2006).

## Lähteet

## Aiheesta muualla
Edit Wahlbeck

**Edit Wahlbeck** (o.s. *Bergström*, 1876 Turku – 14. kesäkuuta 1932 Helsinki) oli suomalainen opettaja ja ruotsin kielellä kirjoittanut näytelmäkirjailija.

Wahlbeck valmistui kansakoulunopettajaksi Tammisaaren opettajaseminaarista. Hän toimi opettajana Siuntion yksityisessä kansakoulussa vuoteen 1907 saakka. Wahlbeck oli perustamassa Korsholman nuorisoseuraa ja toimi puhujana ja lausujana.

## Näytelmiä
* *Hur var och en fick sin käresta* : dramatisk framställning i två akter. Finlands Svenska Ungdomsförbund, Helsingfors 1910
* *På landet är bäst* : dramatisk framställning i 2 akter. Lilius & Hertzberg, Helsingfors 1914
* *Ludvéns vattuskräck*, teoksessa *Teater : Saml. 4*. Ungdomsföreningarnas teaterbibliotek 10-12. Söderström, Helsingfors 1919
* *Tå he smald* : folklustspel i 1 akt. 1924

## Lähteet
* 
* SLS's dramadatabas Daniel
Pina

**Pina** (, ) on 39 kilometriä pitkä Pripetin vasen sivujoki Valko-Venäjän Brestin alueella, Drahitšynin, Ivanavan ja Pinskin piireissä sekä Pinskin kaupungissa.

Joen nykyinen pääuoma on kokonaisuudessaan säännösteltyä vesistöä. Pinan aiempi uoma on erotettavissa paikoin vesitieksi rakennetun Dneprin–Bugin kanavan eteläpuolella. Myöhemmin ruopattu Pina muodostaa osan pääkanavaa ja yhtyy Dneprin sivuhaara Pripetiin Pinskin kaupungissa. Osana kanavaa, Pinan uoman leveys on 50–65 metriä.

Joella on tehty hydrologisia mittauksia vuodesta 1922 lähtien. Joen valuma-alue kattaa noin 2&nbsp;235&nbsp;km2. Valuma-alue on alavaa, osaksi soista maastoa. Järviä on 1 % valuma-alueen pinta-alasta. Joen keskimääräinen vietto on pieni ja virtaus yleensä heikko. Alajuoksulla Pinskissä virtaus voi matalan veden aikaan kääntyä yläjuoksua kohti. Veden laatu kärsii Pinskissä teollisuuden jätevesipäästöistä.

Joen tärkeimpiä sivuhaaroja ovat vasemmanpuolinen (pohjoinen) Njaslutša eli Nesluha () ja oikeanpuolen (etelän) useat kanavauomat.

## Lähteet

## Aiheesta muualla

*Pinan hydrologisia mittaustietoja Pinskin mittauspisteestä: veden lämpötila, pinnankorkeus ja korkeuden muutos  (pogoda.by)
*T. A. Khvagina (2005) *Polesye from the Bug to the Ubort*, Minsk Vysheysha shkola, ,   
*Ye. N. Meshechko, A. A. Gorbatsky (2005) *Belarusian Polesye: Tourist Transeuropean Water Mains*, Minsk, Four Quarters.
Veikselinhaffin taistelu

**Veikselinhaffin taistelu** () käytiin 15. syyskuuta 1463, jolloin Preussin liittokunta ja Puolan yhdistynyt laivasto kukistivat Saksalaisen ritarikunnan laivaston. 

Saksalaisen ritarikunnan suurmestarin Ludwig von Erlichshausenin johtama laivasto pyrki auttamaan Veikselin varrella sijaitsevaa piiritettyä Gniewin () kaupunkia. Vaikka torjuneella yhdistyneellä laivastolla oli vähemmän aluksia, sillä oli Hansaliiton jäsenenä purjehduskokemusta ja se sai siten kuitenkin voiton ja Veikselin hallinnan.
Arthur Sjöblom

**Arthur Henrik Alexander Sjöblom** (30. huhtikuuta 1870 Hamina – 9. tammikuuta 1933 Helsinki) oli suomalainen toimittaja ja ruotsin kielellä kirjoittanut kirjailija. Hän käytti nimimerkkejä *Tom* ja *Sam*.

Sjöblom meni koulunkäynnin päätettyään harjoittelijaksi valtion rautateille Haapamäen rautatieasemalle 1889. Hänet siirrettiin sitten Helsinkiin konttorityöhön ja hän tuli kirjuriksi 1894 sekä kirjanpitäjäksi 1901. Sortovuosina hän kuitenkin erosi rautateiden palveluksesta ja siirtyi kokonaan sanomalehtialalle oltuaan jo sitä ennen Aftenpostenin pakinoitsijana 1895 ja teatteriarvostelijana 1896–1897 sekä Nya Pressenin taide- ja teatteriarvostelijana 1898. Hän oli kirjakauppiaana 1893–1904 ja työskenteli sitten Hufvudstadsbladetin toimittajana ja lehden ulkomaanosaston johtajana 1900–1933. Ensimmäisen maailmansodan vuosina 1914–1918 hän oleskeli Tukholmassa. Hän avusti Fyren- ja Kerberos-nimisiä pilalehtiä ja oli päätoimittajana Veckans Krönika -lehdessä 1903–1914 ja Kerberos-lehdessä 1919–1921.

Sjöblom oli Stockholms-Tidningenin, Svenska Dagbladetin, Aftenpostenin, Berlingske Tidenden ja Aftonbladetin kirjeenvaihtajana ja kirjoitti Ruotsissa ilmestyneisiin sanoma- ja aikakauslehtiin. Hän teki opintomatkoja Ruotsiin, Norjaan, Tanskaan ja Itävaltaan. Sjöblom kirjoitti useita näytelmiä, joita on esitettiin ruotsalaisessa teatterissa, sekä joukon tilapäiskappaleita. Huomattavin hänen julkaisuistaan oli *Det vita Österbotten* (Valkoinen Pohjanmaa) vuodelta 1918. Sjöblom oli Matkailutoimisto Finlandian hallituksen jäsen vuodesta 1909.

## Teoksia
* *Pingst* : skådespel i 3 akter.   Svenska Teatern 1898
* *I nyårsnatt* : nyårspjäs i 1 akt.   Svenska Teatern 1902
* *Vesper* : dramatisk dikt i 5 tablåer.   Svenska Teatern 1902
* *Soluppgång* : nyårsbild.    Svenska Teatern 1904
* *Det hvita Österbotten : skildringar af befrielsestriderna i de österbottniska städerna*.     Söderström & C:o, Helsingfors 1918  (Kirjan digitoitu versio (Työväenliikkeen kirjasto : Digitaalinen arkisto))

## Lähteet
* 
* SLS's dramadatabas Daniel 

## Viitteet
Huoltokirja

**Huoltokirja** on kiinteistökohtaisesti laadittu tiedostokokonaisuus, joka sisältää muun muassa kiinteistön hoidon, huollon ja kunnossapidon lähtötiedot, tavoitteet ja tehtävät sekä niiden ajoitukset ja ohjeet.

Maankäyttö- ja rakennuslain mukaan huoltokirja on laadittava sellaisiin uudisrakennuskohteisiin tai rakennuslupaa vaativiin korjauskohteisiin, joita käytetään pysyvään asumiseen tai työskentelyyn. Huoltokirjan laatimista ja käyttöönottoa suositellaan myös käytössä oleville rakennuksille, koska se kannustaa ennakoivaan kiinteistönpitoon, jolla voidaan saavuttaa huomattavia säästöjä kiinteistön elinkaaren aikana.

## Lähteet

## Aiheesta muualla

* Korjaustieto.fi: Rakennuksen käyttö- ja huolto-ohje 
* Korjaustieto.fi: Pientalon huoltokirja
K. G. Blomberg

**Karl Gustaf Blomberg** (5. marraskuuta 1856 Inkoo – 18. huhtikuuta 1933 Helsinki) oli suomalainen ruotsin kielellä kirjoittanut runoilija.

## Teoksia
* *Gnistor : skämt och allvar på vers och prosa : första svärmen : 1879–1913*.      Tekijä, Helsingfors 1915
* *Gnistor : skämt och allvar på vers och prosa : andra svärmen : 1880–1914*.        Tekijä, Helsingfors 1927

## Lähteet
*
Cannes Man

**Cannes Man** on vuonna 1996 ensi-iltansa saanut indiekomediaelokuva. Elokuvan pääosia näyttelevät Seymour Cassel, Francesco Quinn ja Rebecca Broussard. Elokuvassa nähdään myös monia näyttelijöitä tekemässä cameoroolin omana itsenään: Johnny Depp, Ann Cusack, John Malkovich, Benicio del Toro, Kevin Pollak jne. Elokuvan on ohjannut Richard Martini, joka itsekin esiintyy elokuvassa. Elokuva julkaistiin suoraan DVD:lle monissa maissa.

## Näyttelijät
Lasten Kesä

**Lasten Kesä ry** on vuonna 1952 perustettu valtakunnallinen lastensuojelujärjestö, jonka tehtävänä on lasten lomatoiminnan järjestäminen ja kehittäminen.

Tärkein toimintamuoto on lasten leirien järjestäminen ympärivuotisesti. Yhdistyksen järjestämillä leireille osallistuu vuosittain noin 1 500 leiriläistä eri puolilta Suomea. Yhdistyksen leirien tavoitteena on antaa lapsille unohtumattomia elämyksiä, onnistumisen kokemuksia ja lomavirkistystä turvallisessa ympäristössä. Leirejä järjestetään kaikkina koulujen loma-aikoina ja viikonloppuisin.

Lasten Kesä ry omistaa yhden leirikeskuksen. Hauhon Lomakeskus sijaitsee 25 kilometrin päässä Hämeenlinnan keskustasta. Vuonna 2013 koko toiminta päätettiin keskittää Hauholle ja toinen leirikeskus, vuonna 1952 avattu Miehikkälän Kesäkylä, myytiin. 1960-luvulla Lasten Kesällä oli myös Helsingin Tullisaaressa leirikeskus, jonka päärakennuksena toimi Aino Acktén huvila.

Hauhon Lomakeskusta vuokrataan myös leirikouluille sekä muille ryhmille.

Toimintaa rahoittaa Sosiaali- ja terveysministeriö Veikkauksen tuotoilla. Lasten Kesä on Sosten jäsenjärjestö. 

Vuosina 2017-2020 Lasten Kesä ry vastaa usean järjestön *Leiritoiminta perheitä tukemassa* -yhteishankkeesta, joka on osa eriarvoisuuden vähentämiseen kohdistuvaa *Kaikille eväät elämään* 

-avustusohjelmaa. Hankkeen tarkoituksena on yhdistää leirielämän ainutlaatuisuus ja perheen tukeminen yhteen uudenlaisella tavalla, tuomalla leireille sitä tukea, mitä perheet itse tarvitsevat. Leiriviikonloput mahdollistavat koko perheelle yhteistä aikaa, uusia kokemuksia ja uusia tuttavuuksia. 

Lasten Kesä ry voitti ykkössijan elokuussa 2015 Monsterin, Nokian, Alma Median, Taloudellisen tiedotustoimisto TATin, Soneran ja T-Median yhteistyössä järjestämän *Vastuullinen kesäduuni* -kilpailun pienten ja keskisuurten organisaatioiden ykkössijan. Kesätyöntekijät kiittivät palautteissaan Lasten Kesää erityisesti oikeudenmukaisesta ja tasapuolisesta kohtelusta ja perusteellisesta ohjauksesta työhön. 

Järjestö on sijoittunut vuosien 2016–18 aikana kolme kertaa palkintosijoille *Vastuullinen kesäduuni* -kilpailussa. 

## Lähteet
*Lasten Kesä ry:n kotisivut

### Viitteet

## Aiheesta muualla
*Lasten Kesä ry:n kotisivut
*Honka-Hallila, Helena (2002). *Lasten Kesät: Lasten Kesä ry 1952–2002*. Jyväskylä: Gummerus. .
Julkisen hallinnon digitaalisen turvallisuuden johtoryhmä

**Julkisen hallinnon digitaalisen turvallisuuden johtoryhmä (VAHTI)**, aikaisemmin myös **Valtionhallinnon tietoturvallisuuden johtoryhmä** ja **Valtionhallinnon tieto- ja kyberturvallisuuden johtoryhmä**, on Suomen valtiovarainministeriön asettama hallinnon tietoturvallisuuden kehittämiseen tähtäävä elin.

Suomen valtionhallinto on määritellyt tietoturvan tärkeäksi keinoksi, jonka avulla kansalaiset ja yritykset saadaan luottamaan tietoyhteiskuntaan. 

Tietoturvakeskustelua vauhditti Soneran tapaus, jossa yhtiön työntekijöitä jäi kiinni teletunnistetietojen urkinnasta. Uusilla laeilla pyrittiin estämään tapauksen toistuminen. Lisäksi luotiin kansallinen tietoturvastrategia lain soveltamiseksi, kansallisen kilpailukyvyn edistämiseksi ja suomalaisten tieto- ja viestintäalan yritysten toimintamahdollisuuksien parantamiseksi. Kaikki valtionhallinnon toimet eivät olleet tavoitteiden kanssa ristiriidattomia. Valtio tuki samaan aikaan tietoturvan kannalta ongelmallisia suljetun lähdekoodin ohjelmia julkishallinnossa ja kannatti ohjelmistopatentointia, mikä heikensi ohjelmistoyritysten toimintamahdollisuuksia.

## VAHTI-tietoturvaohjeet
Valtionhallinnossa on luotu VAHTI-tietoturvaohjeet, joita hyödynnetään valtionhallinnon lisäksi kunnallishallinnossa, elinkeinoelämässä ja kansainvälisessä tietoturvayhteistyössä. VAHTI:n mukaan tietoturvariskin suuruusluokka määräytyy sen mukaan, miten vakava riski on ja kuinka todennäköisenä sen toteutumista pidetään. Tämän luokituksen mukaan esimerkiksi suljetun lähdekoodin ohjelmat aiheuttavat ohjelmavirheineen sietämättömän riskin. Network Associatesin teettämän selvityksen mukaan yritykset menettävät ohjelmavirheiden mahdollistamien virusten takia yhteensä noin 22 miljardia euroa vuosittain.  Valtionhallinnon ohjeet edellyttäisivät tällöin, että 
# näin riskialtista toimintaa ei pitäisi aloittaa
# riski on poistettava ja toimenpiteet aloitettava välittömästi
# riskialtis toiminta pitää keskeyttää, kunnes riski on poistettu.

## Kehittämistoimet
Tietoturvallisuuden kehittämistoimet on jaettu VAHTI:ssa seuraavaan kahdeksaan osa-alueeseen.

Neljä ulointa kerrosta ovat:
* hallinnollinen tietoturva
* henkilöstöturvallisuus
* fyysinen turvallisuus
* tietoliikenneturvallisuus.

Näiden neljän kerroksen suojaamana ovat sisimpänä:
* ohjelmistoturvallisuus
* tietoaineistoturvallisuus
* käyttöturvallisuus
* laitteistoturvallisuus.

## Lähteet
Tuomas Hytönen

**Tuomas Pentinpoika Hytönen** (s. 16. toukokuuta 1981) on suomalainen matemaatikko. Hän on toiminut matematiikan professorina Helsingin yliopistossa vuodesta 2015. Vuosina 2011–2015 hän toimi apulaisprofessorina.

Hytönen valmistui maisteriksi 2001 ja väitteli tohtoriksi matematiikasta vuonna 2003 Teknillisessä korkeakoulussa. Hytönen on toiminut akatemiatutkijana Helsingin yliopiston matematiikan ja tilastotieteen laitoksella. Varsinaisen tieteellisen läpimurtonsa hän teki vuonna 2010 löytäessään yleisen todennäköisyyspohjaisen esityskaavan, jonka avulla kaikki singulaariset integraalit voidaan hajottaa yksinkertaisempien lausekkeiden summaksi. Esityskaavansa avulla Hytönen onnistui ensimmäisenä todistamaan niin sanotun A2-konjektuurin. Monet nimekkäätkin matemaatikot olivat aiemmin epäonnistuneet sen todistamisessa.

Elokuussa 2011 Hytönen sai Euroopan tutkimusneuvoston (ERC) 1,1 miljoonan euron arvoisen nuoren tutkijan apurahan (ERC Starting Grant) viideksi vuodeksi.

## Lähteet
Espanjan ympäriajo 2011

**Espanjan ympäriajo 2011** oli järjestyksessään 66. maantiepyöräilyn Espanjan ympäriajo. Se käytiin 3&nbsp;295 kilometrin matkalla Benidormista Madridiin 20. elokuuta – 11. syyskuuta 2011. Kilpailun reitti kulki Baskimaan kautta ensimmäisen kerran 33 vuoteen. Sen sijaan Katalonia ja Pyreneet eivät kuuluneet reitille. Kilpailu sisälsi kuusi vuorenhuipulle päättyvää etappia, yhden joukkueaika-ajon ja yhden henkilökohtaisen aika-ajon. 

Kokonaiskilpailun voitti alun perin Juan José Cobo 13 sekunnin erolla Christopher Froomeen. Kansainvälinen pyöräilyunioni UCI ilmoitti kuitenkin 2019, että Cobon biopassissa oli merkkejä dopingin käytöstä vuosina 2009−2011. Hän menetti tämän seurauksena Espanjan ympäriajon voittonsa. Kilpailun voittajaksi nousi Chris Froome, kakkoseksi Bradley Wiggins ja kolmoseksi Bauke Mollema. Bauke Mollema voitti pistekilpailun, David Moncoutié mäkikirikilpailun ja Geox-TMC joukkuekilpailun.

Kilpailussa olivat mukana kaikki 18 Pro-tason joukkuetta ja lisäksi neljä villin kortin saanutta Continental-tason tallia.
*Pro-tallit: Ag2r-La Mondiale, Astana Team, BMC Racing Team, Garmin-Cervélo, Team HTC-Highroad, Katjuša, Lampre-ISD, Team Leopard-Trek, Liquigas-Cannondale, Team Movistar, Omega Pharma-Lotto, Quick Step, Rabobank, Team RadioShack, Team Saxo Bank-Sungard, Team Sky, Vacansoleil-DCM
*Continental-tallit: Andalucía-Caja Granada, Cofidis, Geox-TMC, Skil-Shimano

## Etapit
*Etapit 1–11 Espanjan ympäriajossa 2011
*Etapit 12–21 Espanjan ympäriajossa 2011
Lähde: Cyclingnews 

## Kilpailujen kehittyminen

## Lähteet

## Aiheesta muualla
*Virallinen sivusto    
*Katso Vuelta 2011 Google Earth
Ines Lindström

**Ines (Inez) Maria Lindström** (12. marraskuuta 1855 Porvoo – 26. toukokuuta 1937 Porvoo) oli suomalainen ruotsin kielellä kirjoittanut runoilija joka käytti nimimerkkiä *****.

## Teoksia
* *Borgågummor*.    Borgå 1920, 2. uppl. 1924
* *I helgedomen*.       Ines Lindströms förlag, Börgå 1923

## Lähteet
*
Halton (yritys)

**Halton Group** on sisäilmasto- ja sisäympäristötuotteisiin, -palveluihin ja ratkaisuihin erikoistunut yritys. Yhtiön osaamis- ja tuotealueita ovat ilmanjako, ilmavirtojen hallinta, paloturvallisuus, keittiöilmanvaihto, ilmanpuhdistus ja sisäympäristöjen hallinta. Halton toimittaa ratkaisuja kaupallisista ja julkisista kiinteistöistä terveydenhuoltoon ja laboratorioihin, ammattikeittiöihin ja ravintoloihin sekä laivoihin ja öljynporauslautoille.

Halton on vuonna 1969 perustettu perheyritys. Sen perusti teollisuusneuvoksen arvonimen 1983 saanut insinööri Seppo Halttunen (1927–2013), joka oli yrityksen toimitusjohtaja vuoteen 1992 ja sen jälkeen yrityksen hallituksen puheenjohtaja. 

Yhtiö toimii nykyisin yli 35 maassa. Yhtiöllä on tuotantoyksiköitä Suomessa, Ranskassa, Saksassa, Britanniassa, Kanadassa, Kiinassa, Malesiassa ja Yhdysvalloissa. Tutkimus- ja tuotekehitystyön tilat ovat Yhdysvalloissa, Kanadassa, Britanniassa, Saksassa, Ranskassa, Malesiassa, Kiinassa ja Suomessa. Lisäksi Haltonilla on lisenssivalmistusta Etelä-Afrikassa, Meksikossa, Uudessa-Seelannissa ja Australiassa. Haltonin palveluksessa työskentelee kaikkiaan noin 1900 henkilöä (2023). Konsernin liikevaihto vuonna 2022 oli noin 270 miljoonaa euroa.

## Lähteet

## Aiheesta muualla
*  Haltonin verkkosivut
*  Halton on CleanTech Finlandin jäsen 
*  Halton on FSCI (Foodservice Consultants Society International) jäsen ja sponsori
*  Halton on Millennium-teknologiapalkinnon yritysyhteistyökumppani
*  Halton on REHVAn yritysyhteistyökumppani
*  Halton on Suomen LVI-liiton jäsen
Murhasiivous Oy

**Murhasiivous Oy** (eng. *Curdled*) on vuonna 1996 ensi-iltansa saanut musta komedia, joka on uudelleenfilmatisointi vuoden 1991 samannimisestä lyhytelokuvasta. Elokuvan pääosissa nähdään Angela Jones, William Baldwin, Lois Chiles, Barry Corbin, Daisy Fuentes, Kelly Preston ja George Clooney, joka tekee cameoroolin. Elokuvan on ohjannut Reb Braddock. Quentin Tarantino avusti elokuvan kuvauksissa.

## Aiheesta muualla
* 
* 
*
Walter Giardino

**Hector Walter Giardino** (s. 6. maaliskuuta 1960) on argentiinalainen kitaristi. Giardinon ollessa kymmenvuotias hänen perheensä antoi hänelle kitaran, minkä jälkeen kahden vuoden päästä Giardino muodosti koulukavereidensa kanssa ensimmäisen yhtyeensä. He soittivat covereita muun muassa Deep Purplelta ja Black Sabbathilta. Vuonna 1985 Giardino liittyi yhtyeeseen V8, mutta lähti samana vuonna perustamaan uutta yhtyettä, Rata Blancaa. Giardinon esikuvana on ollut Deep Purplen Ritchie Blackmore.
Selma Granberg

**Selma Cecilia Granberg** (17. joulukuuta 1885 Helsinki – 7. syyskuuta 1933 Helsinki) oli suomalainen ruotsin kielellä kirjoittanut kirjailija.

## Teoksia
* *Sommarsagor : berättelser för barn* ; med teckningar av Therèse Hellén.      Söderström, Helsingfors 1914
* *Besegrad* : roman.       Schildt, Borgå 1916
* *Tempelbyggaren : berättelse*.        J. A. Lindblad, Uppsala 1929

## Lähteet
*
Until Fear No Longer Defines Us

**Until Fear No Longer Defines Us** on Ghost Brigaden kolmas studioalbumi, joka julkaistiin 19. elokuuta 2011. Inferno-lehti tarjosi levyn ennakkokuunneltavaksi kokonaisuudessaan internet-sivuillaan 17. elokuuta 2011

Albumi nousi Suomen virallisen listan sijalle 7.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Manne Ikonen – laulu
* Tommi Kiviniemi – kitara
* Wille Naukkarinen – kitara
* Janne Julin – basso
* Veli-Matti Suihkonen – rummut

## Arvostelut
* Imperiumi.net: 
* Inferno: 
* Soundi: 
* Sputnikmusic: 

## Lähteet

## Aiheesta muualla
* 
*
Serpentiinimittari

**Serpentiinimittari** (*Idaea serpentata*) on pienikokoinen, lehtimittareihin kuuluva perhoslaji.

## Koko ja ulkonäkö
Serpentiinimittari on Helposti tunnistettava pieni, lennossa voimakkaan oranssinsävyiseltä vaikuttava perhonen. Siipien pohjaväri on lämpimän kellanruskea, ja niissä on kolmesta neljään tummemman ruskeaa poikkiviirua. Naaraalla siipien pohjaväri on hieman vaaleampi, jolloin viirut erottuvat yleensä paremmin. Siipien ulkoreunan ripset ovat tummat. Takasiivissä on pieni, musta keskipilkku. Siipiväli on 18&ndash;20&nbsp;mm.

## Levinneisyys ja lentoaika
Serpentiinimittaria tavataan Portugalista Euroopan poikki Altaivuoristoon ulottuvalta alueelta. Suomessa serpentiinimittaria tavataan paikoittaisena aina Etelä-Lappiin saakka. Perhoset lentävät kesäkuun lopulta heinäkuun lopulle huipun sijoittuessa heinäkuun alkuun.

## Elinympäristö ja elintavat
Monista sukulaisistaan poiketen serpentiinimittari lentää ainoastaan päivällä ja jonkin aikaa illalla. Laji viihtyy kuivilla ja avoimilla paikoilla kuten niityillä ja joutomailla. Mittari esiintyy paikoittaisesti, mutta se saattaa olla tietyllä paikalla hyvinkin runsaslukuinen. Pieni toukka talvehtii.

## Ravintokasvi
Toukka syö monien matalien kasvien kuihtuneita lehtiä.

## Aiheesta muualla
* Suomen Perhoset: Serpentiinimittari
* kuva toukasta 

## Lähteet
Palotorninvuorenpuisto

**Palotorninvuorenpuisto** on puisto Kotkan keskustassa Kotkansaarella. Puiston näköalatasanteelta avautuu näkymä Kotkan Kantasatamaan.

## Historia

Palotorninvuorenpuisto on saanut nimensä sinne vuonna 1895 rakennetusta palotornista, joka paloi vuonna 1911. Paikalle ei enää rakennettu uutta tornia. Palotorninvuoren kalliosta on myöhemmin louhittu osa sataman tarpeisiin. Puistoa alettiin kunnostaa vuonna 1958, jolloin rakennettiin muun muassa nykyinen näköalatasanne. Puisto on saanut nykyisen muotonsa vuosina 2005–2006 tehdyssä kunnostus- ja uudistustyössä.

## Patsaita ja muistomerkkejä

Palotorninvuorenpuistossa sijaitsee Oskari Jauhiaisen *Ahtaajat* (1966), *Ilmapuolustuksen muistomerkki* (1982), Oddvar I. N. Darenin *O-HOY* (1995), Tapio Sinisalon *Tuliportaat* (1999), Keisarikunta-elokuvan muistomerkki (2019) ja Kim Simonssonin *Idoli* (siirretty puistoon 2019).

## Lähteet
Vaaleakulmumittari

**Vaaleakulmumittari** (*Idaea pallidata*) on yleinen mittariperhoslaji.

## Koko ja ulkonäkö
Vaaleakulmumittari on vaalea perhonen, jolla ei ole selviä tuntomerkkejä. Siivissä on harvakseltaan pieniä, tummanharmaita pisteitä, mutta keskipilkut puuttuvat kokonaan. Etusiivet ovat suipon kolmiomaiset, ja niiden poikki kulkee muutamia, hieman mutkittelevia ja reunoiltaan epäselvää vaaleanruskeaa viirua. Takasiivissä viiruja on neljä. Koiraat ovat sävyltään naaraita harmaampia, ja poikkiviirut ovat selvästi leveämpiä. Siipiväli on 16&ndash;20&nbsp;mm.

Samannäköisiä, varsin vaaleita mittariperhoslajeja ovat luhtalehtimittari (*Scopula immutata*) sekä pajuvalkomittari (*Cabera exanthemata*).

## Levinneisyys ja lentoaika
Euroopassa vaaleakulmumittari on levinnyt laajalle alueella, mutta se ei elä Pyreneiden niemimaalla, Britteinsaarilla eikä pohjoisessa Länsi-Euroopassa. Idässä levinneisyysalue ulottuu Siperian poikki Venäjän kaukoitään. Suomessa lajia tavataan etelärannikolta Rovaniemen korkeudelle saakka. Perhoset lentävät yhtenä sukupolvena kesäkuun alusta heinäkuun lopulle.

## Elinympäristö ja elintavat
Vaaleakulmumittari viihtyy lämpimillä ja avoimilla paikoilla, kuten niityillä ja kedoilla. Naaras lentää luultavasti ainoastaan päivällä, mutta koiraita saattaa tulla illan pimennyttyä myös valolle. Keskenkasvuinen toukka talvehtii ja koteloituu keväällä maahan.

## Ravintokasvi
Toukka on polyfagi ja syö monien matalien kasvilajien kuivuneita lehtiä.

## Lähteet

## Aiheesta muualla
* Suomen Perhoset: Vaaleakulmumittari
Gardno-luokka

**Gardno-luokka** eli **projekti 207P** on Puolan merivoimien vuosina 1983-1991 valmistettujen 12 miinanraivaajan alusluokka. Luokan edeltäjänä on projekti 207D:n *[[ORP Goplo]]*

## Alukset

## Lähteet
*

### Viitteet
Kokkola Futis 10

**Kokkola Futis 10** on kokkolalainen jalkapalloseura, joka on keskittynyt naisten jalkapallotoimintaan. 

Seura perustettiin marraskuussa 2010 Kokkolan Pallo-Veikkojen naisjaoston tilalle. Kokkola F10 sai KPV:n paikan Naisten Liigassa ja sijoittui ensimmäisellä kaudellaan seitsemänneksi. Joukkueen valmentajana toimii Suomen naisten maajoukkueen entinen päävalmentaja Mikael Käld.

## Lähteet
*Kokkola F 10:n kotisivut
Camp de Les Corts

**Camp de Les Corts** oli vuonna 1922 avattu jalkapallostadion Barcelonan kaupungissa Espanjassa. Stadion toimi FC Barcelonan kotikenttänä vuoteen 1957, jolloin seura siirtyi nykyisille kotistadionilleen Camp Noulle. Vuonna 1966 Camp de Les Corts purettiin.

## Lähteet

## Aiheesta muualla
Mamry-luokka

**Mamry-luokka** eli **projekti 207M** on Puolan merivoimien vuodesta 1991 valmistettujen miinanraivaajien muodostama alusluokka, johon piti kuulua kahdeksan alusta.

## Alukset

## Lähteet
*

### Viitteet
Wanhan Jokelan tarinoita

**Wanhan Jokelan tarinoita** on vuonna 2011 julkaistu levy, joka tehtiin joensuulaisen kulttuuriravintolan ja -hotellin Wanhan Jokelan rakennuksen säilymiseksi. Levyn tuottivat Wanha Jokela ja Pilfink Records.

## Kappaleet

## Lähteet

* http://www.pilfink.fi/sitenews/view/-/nid/100/ngid/1
* http://www.pilfink.fi/app/shop/one/-/id/107
Rakkaat siskot

**Rakkaat siskot** (*Sisters*) on vuosina 1991–1996 esitetty yhdysvaltalainen draamasarja, joka kertoo neljästä sisaruksesta ja heidän elämästään. Sarjaa esitettiin kuuden tuotantokauden ja kaikkiaan 127 jakson verran NBC-kanavalla. Sarjan päähenkilöitä esittävät Swoosie Kurtz, Sela Ward, Patricia Kalember, Julianne Phillips, Sheila Kelley ja Elizabeth Hoffman. George Clooney esittää etsivä Falconeria neljännellä ja viidennellä tuotantokaudella. Sarjan loivat Ron Cowen ja Daniel Lipman.

Sela Ward voitti osastaan Emmy-palkinnon vuonna 1994. Swoosie Kurtz oli ehdolla samassa kategoriassa. Kurtz oli ehdolla myös edellisvuonna 1993.

## Lähteet

## Aiheesta muualla
*
Tampa Bay Rays

**Tampa Bay Rays** on yhdysvaltalainen vuonna 1998 perustettu baseballseura St. Petersburgin kaupungista Floridan osavaltiosta. Joukkue pelaa Major League Baseballissa eli Yhdysvaltojen merkittävimmässä baseballsarjassa.

## Historia
Seura perustettiin alun perin nimellä **Tampa Bay Devil Rays**. MLB:n omistajat päättivät sarjan laajenemisesta maaliskuussa vuonna 1995 ja Tampa Bay Devil Rays ja Arizona Diamondbacks valittiin sarjan uusiksi laajennusjoukkueiksi äänin 28–0. Huhtikuussa Devil Rays teki St. Petersburg kaupungin kanssa 30-vuotisen vuokrasopimuksen joukkueen kotistadionista Thunderdomesta. Syyskuussa Devil Rays allekirjoitti ensimmäisen pelaajasopimuksensa ja Adam Sisk sai kunnian olla seuran ensimmäinen pelaaja. Kauden 1998 viralliset peliasut julkistettiin vielä vuonna 1995.

## Aiheesta muualla
Justus (arkkipiispa)

**Justus** (k. 627–631) oli yksi italialaisista munkeista, jotka paavi Gregorius I lähetti käännyttämään anglosakseja. Hänestä tuli vuonna 604 ensimmäinen Rochesterin piispa ja sittemmin neljäs Canterburyn arkkipiispa vuonna 624. Kuolemansa jälkeen häntä pidettiin pyhimyksenä ja hänellä oli oma alttari Pyhän Augustinuksen luostarissa.
,
## Lähteet
Lublin-luokka

**Lublin-luokka** eli **projekti 767** on Puolan merivoimien viiden maihinnousualuksen muodostama alusluokka, jonka alukset otettiin palvelukseen vuosina 1989–1991. Luokkaan piti alun perin valmistua 12 alusta, mutta kommunismin hallinnon romahtaminen keskeytti toimitukset.

Luokan alukset kykenevät kuljettamaan yhdeksän T-72-panssarivaunua tai 17 kuorma-autoa, kuten Star 266, sekä 135 sotilasta varusteineen. Alukset on lisäksi suunniteltu kuljettamaan 134 miinaa.

## Alukset

Lisäksi seitsemän aluksen tilaus peruutettiin vuonna 1989.

## Lähteet
German Football League

**German Football League** eli **GFL** on amerikkalaisen jalkapallon korkein sarjataso Saksassa. Sarjaa hallinnoi Saksan amerikkalaisen jalkapallon liitto, ja sitä on pelattu vuodesta 1979 lähtien. 1979–1999 sarja tunnettiin nimellä *American Football Bundesliga*. Nykyisin sarjaan osallistuu 15 joukkuetta, jotka on jaettu pohjoiseen ja eteläiseen divisioonaan. Sarjan mestaruusottelua kutsutaan nimellä German Bowl.

## Joukkueet 2026
;GFL Nord
* Berlin Rebels
* Braunschweig Lions
* Dresden Monarchs
* Düsseldorf Panther
* Hildesheim Invaders
* Kiel Baltic Hurricanes
* Potsdam Royals

;GFL Süd
* Allgäu Comets
* Munich Cowboys
* Pforzheim Wilddogs
* Ravensburg Razorbacks
* Regensburg Phoenix
* Saarland Hurricanes
* Schwäbisch Hall Unicorns
* Straubing Spiders

## Mestarit

*1979: Frankfurter Löwen
*1980: Frankfurter Löwen
*1981: Ansbach Grizzlies
*1982: Ansbach Grizzlies
*1983: Düsseldorf Panther
*1984: Düsseldorf Panther
*1985: Ansbach Grizzlies
*1986: Düsseldorf Panther
*1987: Berlin Adler
*1988: Red Barons Cologne
*1989: Berlin Adler
*1990: Berlin Adler
*1991: Berlin Adler
*1992: Düsseldorf Panther
*1993: Munich Cowboys
*1994: Düsseldorf Panther

*1995: Düsseldorf Panther
*1996: Hamburg Blue Devils
*1997: Braunschweig Lions
*1998: Braunschweig Lions
*1999: Braunschweig Lions
*2000: Cologne Crocodiles
*2001: Hamburg Blue Devils
*2002: Hamburg Blue Devils
*2003: Hamburg Blue Devils
*2004: Berlin Adler
*2005: Braunschweig Lions
*2006: Braunschweig Lions
*2007: Braunschweig Lions
*2008: Braunschweig Lions
*2009: Berlin Adler
*2010: Kiel Baltic Hurricanes

*2011: Schwäbisch Hall Unicorns
*2012: Schwäbisch Hall Unicorns
*2013: New Yorker Lions
*2014: New Yorker Lions
*2015: New Yorker Lions
*2016: New Yorker Lions
*2017: Schwäbisch Hall Unicorns
*2018: Schwäbisch Hall Unicorns
*2019: New Yorker Lions
*2021: Dresden Monarchs
*2022: Schwäbisch Hall Unicorns
*2023: Potsdam Royals
*2024: Potsdam Royals
*2025: Potsdam Royals

## Aiheesta muualla
Imaginarium

**Imaginarium** tarkoittaa seuraavia asioita:

* *[[Imaginaerum]]*, Nightwishin albumi
** *[[Imaginaerum (elokuva)|Imaginaerum]]*, albumiin perustuva Stobe Harjun ohjaama elokuva
* *[[Imaginarium (albumi)|Imaginarium]]*, Morifaden albumi
* *[[Imaginarium: Songs from the Neverhood]]*, Terry S. Taylorin soundtrack-albumi
* *[[The Imaginarium of Doctor Parnassus]]*, Terry Gilliamin ohjaama elokuva.